174. ΝΟΜΟΣ υπ’ αριθ. 1271 της 10/20 Αυγ. 1982 (ΦΕΚ Α΄ 97) Για προσαύξηση κατά τρία ή πέντε χρόνια της συντάξιμης υπηρεσίας των υπαλλήλων που απολύθηκαν από την υπηρεσία σύμφωνα με το άρθρ. 2 του Νόμ. 1232/1982 και άλλες διατάξεις. Άρθρ.1.-1.(Προστίθεται παρ. 6 στο άρθρ. 93 Π.Δ. 1041/1979, ΦΕΚ Α΄ 297, (ανωτ. αριθ. 162) και αφορά την προσαύξηση συνταξίμων ετών Γεν. Διευθυντών που απολύθηκαν). 29.Β.α.172-174 Πολιτικές και Στρατιωτικές Συντάξεις 2.Για την εφαρμογή των διατάξεων της προηγούμενης παραγράφου πρέπει να υποβληθεί από τους ενδιαφερόμενους υπαλλήλους και, σε περίπτωση θανάτου, απο τα δικαιούμενα συντάξεως μέλη των οικογενειών τους, σχετική αίτηση στην αρμόδια Υπηρεσία του Γενικού Λογιστηρίου του Κράτους. Τα οικονομικά αποτελέσματα αρχίζουν σε κάθε περίπτωση από την ημερομηνία που ορίζουν οι κείμενες διατάξεις σχετικά με την έναρξη καταβολής της συντάξεως. Άρθρ.2.-1.Ο χρόνος, κατά τον οποίο θα αυξηθεί η πραγματική συντάξιμη υπηρεσία των υπαλλήλων που αναφέρονται στο προηγούμενο άρθρο, μπορεί να χρησιμοποιηθεί από τους ενδιαφερομένους και για την επικουρική τους ασφάλιση, εφ’ όσον καταβάλουν στα σχετικά ταμεία το ποσό των εισφορών που αναλογεί στον αναγνωριζόμενο χρόνο. Το ποσό αυτό καταβάλλεται σε ισόποσες άτοκες μηνιαίες δόσεις, ίσες με τον αριθμό των μηνών του χρόνου που αναγνωρίζεται. Ο ενδιαφερόμενος, πάντως, μπορεί, αν επιθυμεί, να καταβάλει αμέσως ολόκληρο το ποσό. 2.Οι διατάξεις του πρώτου εδαφίου της προηγούμενης παραγράφου έχουν εφαρμογή προκειμένου και περί ταμείων τα οποία χορηγούν εφάπαξ χρηματικές παροχές. Στην περίπτωση αυτή οι σχετικές εισφορές παρακρατούνται από το ποσό της χρηματικής παροχής που θα τους χορηγηθεί. Άρθρ.3.-Οι διατάξεις του παρόντος νόμου εφαρμόζονται αναλόγως και για τους υπαλήλους των ΟΤΑ και των άλλων ΝΠΔΔ, που απολύονται λόγω καταργήσεως θέσεως, σύμφωνα με το άρθρ. 2 του Νόμ. 1232/1982. Όπου στις ανωτέρω περιπτώσεις απαιτείται καταβολή εισφορών, οι εισφορές αυτές καταβάλλονται από τον υπόχρεο για την καταβολή αυτών κατά το χρόνο της απολύσεως του υπαλλήλου και κατά τον τρόπο τον αναφερόμενο στο άρθρ. 2 του παρόντος. Άρθρ.4.-Με απόφαση του Πρωθυπουργού που θα δημοσιευθεί στην Εφημερίδα της Κυβερνήσεως μπορεί να ανατεθεί στον Υπουργό Προεδρίας της Κυβερνήσεως η άσκηση του συνόλου ή και μέρους από τις αρμοδιότητες που σύμφωνα με το άρθρ. 7 του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο το Κράτους και άλλες διατάξεις», έχει ο Πρωθυπουργός την εποπτεία του Ελεγκτικού Συνεδρίου. Άρθρ.5.-Η ισχύς των άρθρ. 1, 2 και 3 του παρόντος νόμου αρχίζει από 25 Φεβρ. 1982, του δε άρθρ. 4 από τη δημοσίευση του παρόντος στην Εφημερίδα της Κυβερνήσεως. 